
     REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E

R J E Š E N J E


Trgovački sud u Osijeku, po stečajnoj sutkinji Nadi Roso, povodom prijedloga predlagatelja FINA RC OSIJEK za otvaranje stečajnog postupka nad dužnikom COLORAMA j.d.o.o. Gradište, Braće Radića 9, OIB: 88377522509, MBS: 030146640, dana 22. listopada 2018. g.,

r i j e š i o    j e :


1. Nastavlja se stečajni postupak nad dužnikom COLORAMA j.d.o.o. Gradište, Braće Radića 9, OIB: 88377522509, MBS: 030146640 prekinut pravomoćnim Rješenjem Trgovačkog suda u Osijeku od 6. veljače 2018. g.
	
2. ODBACUJE SE prijedlog FINE RC Osijek od 26. siječnja 2018. g. za otvaranje stečajnog postupka nad dužnikom COLORAMA j.d.o.o. Gradište, Braće Radića 9, OIB: 88377522509, MBS: 030146640, kao nedopušten.

	
Obrazloženje

	
Predlagatelj FINA RC Osijek podnijela je ovom sudu  dana 26. siječnja 2018. g. prijedlog za otvaranje stečajnog postupka nad dužnikom COLORAMA j.d.o.o. Gradište, Braće Radića 9, OIB: 88377522509, MBS: 030146640. 
	
Pravomoćnim rješenjem Trgovačkog suda u Osijeku 6 St-83/18-3 od 6. veljače 2018. g. određen je prekid postupka u ovoj pravnoj stvari, te je određeno da će se postupak nastaviti ako prvi, ranije podneseni prijedlog za otvaranje stečajnog postupka nad dužnikom bude pravomoćno odbačen ili odbijen, a ako povodom prvog zaprimljenog prijedloga, pod poslovnim brojem 7 St-1608/17, sud pravomoćno otvori stečajni postupak nad dužnikom, odbacit će se svi kasnije zaprimljeni prijedlozi za otvaranje stečaja. 

	Uvidom u stečajni upisnik Trgovačkog suda u Osijeku utvrđeno je da je pravomoćnim Rješenjem ovoga suda 7 St-1608/17 od 23. kolovoza 2018. g. (pravomoćno 22.9.2018. g.) otvoren i istodobno zaključen stečajni postupak nad dužnikom te je valjalo riješiti kao u izreci ovoga Rješenja.

Ovo iz razloga, što je stečajni postupak  generalne ovrhe koji se vodi nad ukupnom imovinom stečajnog dužnika, a stečajnom zapljenom obuhvaćena je cjelokupna dužnikova imovina, zbog čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka. 
	 

	U Osijeku  22. listopada 2018. g.


Zapisničar
Danijela Sekulić
                                                                                                       STEČAJNA SUTKINJA
								                 Nada Roso


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA:
1. e-ogl. pl.
2. FINA
3. RNDN - odbacivanjem
4. kal. 22.11.

